

Pitanje 1. Zamolba za pojašnjenje / broj nabave: KK.03.2.1.19.0003/02, zaprimljeno dana 11.04.2021. godine

U otvorenom roku, nastavno na objavljeni Poziv za dostavu ponude radi Nabavke i implementacije cloud programskog rješenja za upravljanje transportom, voznim parkom  te dinamičke optimizacije dostave i iskorištenosti vozila (fleet management i dynamic route optimization),
Ljubazno molimo za pojašnjenje uvjeta iz točke 4.2. dokumentacije – tehnička i stručna sposobnost, grupa 1., konkretno zahtjev prema ponuditelju radi dokazavanja da je uredno isporučio uslugu istu ili sličnu predmetu nabave u iznosu vrijednosti planirane nabavke, i to minimalno dva (2) izvršena ugovora, od čega bar jedan u pekarskoj djelatnosti.
Kako su niže u tekstu navedeni predmeti poslovanja Vašeg društva kao naručitelja, te iz popisa nije razvidna „pekarska djelatnost“ a niti je uobičajena kao specifičnost prilikom pružanja usluga koje predstavljaju predmet nabave, molimo radi jasnoće dokumentacije te jednakog tretmana svih ponuditelja pobliže specificirati tražene djelatnosti prema NKD-u, uz povezivanje s podacima registracije Vašeg društva te uz obrazloženje traženja pojedine djelatnosti za koje je Vaše društvo registrirano, a koja djelatnost se može cijeniti kao isključujući uvjet prilikom evaluacije ponuda s obzirom na tehničku i stručnu sposobnost pojedinih ponuditelja.
Iz analizirane dokumentacije te razgledom javno dostupnih informacija o registraciji društva, ne proizlazi jasno i nedvojbeno je li tzv. pekarska djelatnost obuhvaćana uzgojem ili uslužnim djelatnostima ili proizvodnjom ili prijevozom ili prekrcajem ili organizacijom ili kupnjom i prodajom ili posredovanjem ili zastupanjem ili pripremanjem hrane odnosno pružanjem usluga u turizmu te shodno navedenom, nema jasnog kriterija registrirane djelatnosti vidljive u sudskom registru kao vjerodostojnom mjestu javnog informiranja i prostoru za provjerom traženog uvjeta, čime je unaprijed onemogućena zakonita usporedba ovjerenih potvrda korisnika ponuditelja kao nesporno prihvatljiv dokaz ili razlog isključenja.
Nastavno, nužno tumačenje sporne odredbe može rezultirati različitim razumijevanjem uvjeta a time i nejednakim tretmanom ponuditelja u procesu evaluacije zaprimljenih ponuda te stoga molimo detaljno pojašnjenje veze predmeta nabave kao programskog rješenja sa specifičnim zahtjevima tzv. pekarske djelatnosti, i to u smjeru navedenih registriranih predmeta poslovanja.
Kako na tržištu postoji veći broj rješenja dokazanih u upravljanju transportom odnosno optimizaciji dostave pekarskih i ostalih sličnih te jednakovrijednih proizvoda, zahvaljujemo unaprijed na preciznom pojašnjenju citiranih elemenata dokumentacije i povezivanju s predmetom nabave radi otklona bilo kakve mogućnosti diskriminacije, pravične tržišne utakmice i ostvarivanja najveće vrijednosti za novac u konačnome, sve bez nepotrebnih sankcija u postupku financiranom iz EU fondova.


Predmet poslovanja

*Uzgoj usjeva, vrtnog i ukrasnog bilja

*Uzgoj stoke, peradi i ostalih životinja

*Uzgoj usjeva i uzgoj stoke, peradi i ostalih životinja (mješovita)

*Uslužne djelatnosti u biljnoj proizvodnji; uređenje i održavanje krajolika

*Proizvodnja hrane i pića

*Ostali kopneni prijevoz

*Prekrcaj tereta i skladištenje

*Djelatnosti organizatora sajmova, izložaba i kongresa

*Kupnja i prodaja robe

*Trgovačko posredovanje na domaćem i inozemnom tržištu

*Zastupanje stranih tvrtki

*Pripremanje hrane i pružanje usluga prehrane, pripremanje i usluživanje pića i napitaka, pružanje usluga smještaja

*Pripremanje hrane za potrošnju na drugom mjestu sa ili bez usluživanja (u prijevoznom sredstvu, na priredbama i sl.) i opskrba tom hranom (catering)

*Pružanje usluga u nautičkom, seljačkom, zdravstvenom, kongresnom, športskom, lovnom i drugim oblicima turizma, pružanje ostalih turističkih usluga














Odgovor 1., datum odgovora na pitanje 1., 15.03.2021. godine


Poštovani-a,

pekarska djelatnost je pokrivena slijedećim Područjima, Odjeljcima i razredima po NKD-u:

 

PODRUČJE C Prerađivačka industrija

Odjeljak 10 Proizvodnja prehrambenih proizvoda

Razred 10.71     pekarski proizvodi, svježi, proizvodnja

 

PODRUČJE G Trgovina na veliko i na malo; popravak motornih vozila i motocikla

Odjeljak 46 Trgovina na veliko, osim trgovine motornim vozilima i motociklima

Razred 46.36     pekarski proizvodi, trgovina na veliko

Odjeljak 47 Trgovina na malo, osim trgovine motornim vozilima i motociklima

Razred 47.24 Trgovina na malo kruhom, pecivom, kolačima, tjesteninama, bombonima i slatkišima u specijaliziranim prodavaonicama

 

Pekarsku djelatnost opisuju FINA i RRIF te zasebno vode i klasificiraju u GF Izvješćima na slijedeći način:

 

Djelatnosti proizvodnje kruha; proizvodnje svježih peciva, slastičarskih proizvoda i kolača (NKD 10.71) - Pekarska djelatnost može se obavljati na više načina kao: proizvodnja pekarskih proizvoda, prodaja svojih gotovih proizvoda na veliko drugim pravnim i fizičkim osobama  te prodaja na malo krajnjim potrošačima (iz prodavaonica, kioska ili preko pokretnih prodavača).

 

Iz gore nevedenih izvora se jednostavno mogu naći sve tvrtke koje su klasificirane pod Pekarsku djelatnost te možete slobodno ponuditi i isporuku usluge tvrtki iz pekarske djelatnosti sa stranih tržišta.

 

Izrazito je bitno za ovu nabavu i kvalitetnu isporuku usluge te provođenje unapređenja kroz objavljeni projekt da ponuditelj ima znanja i iskustva o specifičnostima pekarske djelatnosti kao što su:

 
· povrat pekarskih proizvoda
· klasifikacija i porezni tretman različitih pekarskih proizvoda (niže stope PDV-a)
· vođenje knjige KEUB (Knjiga evidencije utroška brašna kao zakonska obveza)
· označavanje proizvoda i LOT praćenje



Pitanje 2. Broj nabave: KK.03.2.1.19.0003/02 - zahtjev za izmjenom dokumentacije, zaprimljeno dana 15.03.2021. godine


Nastavno na naš zahtjev za pojašnjenjem od 11. ožujka 2021., vidljivo je da ste objavili traženu dokumentaciju (Tehničke specifikacije i Troškovnik) na web stranicama strukturnifondovi.hr, koja je prvotno nedostajala, no niste sukladno odredbama Pravila o provedbi postupaka nabava za neobveznike Zakona o javnoj nabavi (dalje: Pravila za NOJN), u slučaju izmjene poziva na dostavu ponuda tijekom posljednjih 5 dana prije isteka inicijalnog roka za dostavu ponuda razmjerno produljili rok za dostavu ponuda za minimalno 5 dana, računajući od dana objave izmjene. Smatramo da na taj način nije ostavljen dovoljno dugi rok i jednaki rok svim zainteresiranim gospodarskim subjektima za pripremu ponuda, obzirom da sva dokumentacija postupka nabave nije bila objavljena od prvog dana, tim više što se radi o ključnoj dokumentaciji postupka: Tehničkim specifikacijama i Troškovniku. U tom smislu, još jednom molimo produženje roka za dostavu ponuda sukladno Pravilima za NOJN, kako bi prema svim gospodarskim subjektima bilo osigurano jednako postupanje, uz poštivanje načela jednakog postupanja i zabrane diskriminacije, odnosno, kako bi bili osigurani jednaki preduvjeti za sudjelovanje u postupku nabave. Kako je to definirano Pravilima za NOJN, u slučaju nepoštivanja Pravila za NOJN, postupak nabave je podložan financijskim korekcijama definiranim u Pravilima o financijskim korekcijama, koje čine sastavni dio Ugovora o dodjeli bespovratnih sredstava.

 

Nadalje, molimo da uvažite sljedeća dodatna pitanja koja imamo, upravo iz gore navedenih razloga.

 

Vezano na stavku 1.1.3. Tehničkih specifikacija iz Grupe 1, nije jasno o kojem se postojećem ERP sustavu radi, a s kojim je potrebna integracija?
Vezano na stavku 1.2.10. Tehničkih specifikacija iz Grupe 1, molimo pojašnjenje na koliko vozila je potrebno senzorsko praćenje temperature te da li ima tim vozilima već neki originalni temperaturni štampač. Ukoliko isti ne postoji, koliko rashladnih komora ima po vozilima? Na kraju, potrebno je dokumentacijom poziva navesti marke, modele i godišta vozila obuhvaćenih budućim ugovorom, kako bi ponuditelj kvalitetno mogao izraditi ponudu a vezano na točku 1.2.10. gdje se traže CAN BUS/OBD podaci.
Iz Poziva na dostavu ponuda nije jasno na koji način bi se pružala usluga koja je predmet nabave, odnosno, nije jasan rok pružanja usluge. Vezano na navedeno, Naručitelj dokumentacijom nije predvidio mjesečne naknade za uslugu koja je predmet nabave. Molimo pojasniti na koji način je Naručitelj zamislio pružanje usluge pošto se u uređajima koji su nužni da usluga funkcionira nalazi SIM kartica. Da li pod stavkom 1 Troškovnika smatrate da usluga treba biti pružena sa svim pripadajućim uređajima i naknadama?
Molimo pojašnjenje točke 8.1. Poziva na dostavu ponude. Kriterij za odabir ponude nije jasno definiran, obzirom da je u Pozivu navedeno kako je kriterij odabira ponude najniža cijena ili ekonomski najpovoljnija ponuda. Naime, sukladno odredbama Pravilima za NOJN oba kriterija istovremeno ne mogu biti korištena, već dokumentacijom mora biti jasno i razumljivo naznačeno koji kriterij naručitelj koristi za odabir ponude.




Odgovor 2. , datum odgovora na pitanje 2., 15.03.2021. godine 

Poštovani-a,

1. Opis podrazumijeva da je ponuđeno rješenje Backend agnostic – osigurano povezivanje neovisno o kojem ERP sustavu se radi. MK-Soft ERP sustav u upotrebi je posebno rađen za potrebe Tvornice kruha Zadar d.d.

2. U Tehničkim specifikacijama su funkcionalnosti koje ponuđeno rješenje treba imati, dopustit će te Naručitelju da odluči u kojem opsegu i koje točno funkcionalnosti će koristi te kada i kako pojedine aktivirati u budućnosti sukladno trenutnim i budućim poslovnim potrebama i prioritetima.

[bookmark: _GoBack]3. U Troškovniku je jasno navedeno da se radi o godišnjem trošku licenci za korištenje što je i propisano pravilima IKT2 projekta kao jedini prihvatljivi trošak kod uvođenja ovog tipa rješenja. Ponuditelj treba ponuditi cijenu licenci za plaćanje avansno na period od godinu dana (12 mjeseci). Svi ostali troškovi implementacije i eventualno potrebne opreme se ugovaraju zasebno van IKT2 projekta.
 
	Predmet br.
	Predmet nabave
	Jedinica mjere
	Količina

	1
	2
	3
	4

	 
	 
	 
	 

	1
	Licenca za vozila (unutar Hrvatske) - godišnja
	Kom
	36

	2
	Licenca za vozača u procesu POD (Proof Of Delivery) - godišnja
	Kom
	32

	3
	Licenca za dispatcher-a - godišnja
	Kom
	2

	4
	Licenca za skladištara - godišnja
	Kom
	2



4.  Promijenjeno u: kriterij odabira ponude je ekonomski najpovoljnija ponuda.
 
 
